
Parlamentul României

Camera Deputaţilor
    COMISIA PENTRU ADMINISTRAŢIE


    COMISIA JURIDICĂ, 

PUBLICĂ, AMenajarea teritoriului
        DE DISCIPLINĂ ŞI IMUNITĂŢI

  Şi echilibru ecologic 
            Nr.26/2316/2965/02.02.2009


Nr. 31/344/2008/2009
Către, 
BIROUL PERMANENT AL

CAMEREI DEPUTAŢILOR



Vă înaintăm, alăturat, Raportul comun suplimentar asupra proiectului de Lege pentru modificarea şi completarea Legii nr.119/1996 cu privire la actele de stare civilă, trimis Comisiei pentru administraţie publică, amenajarea teritoriului şi echilibru ecologic şi Comisiei juridice, de disciplină şi imunităţi pentru dezbatere în fond, cu adresa nr.PL-x 217 din 16 aprilie 2008.
PREŞEDINTE,




PREŞEDINTE,
Sulfina BARBU



Daniel BUDA

Parlamentul României

Camera Deputaţilor

    COMISIA PENTRU ADMINISTRAŢIE


    COMISIA JURIDICĂ, 

PUBLICĂ, AMenajarea teritoriului
        DE DISCIPLINĂ ŞI IMUNITĂŢI

  Şi echilibru ecologic 
            Nr.26/2316/2947/02.02.2009


Nr. 31/344/2008/2009
RAPORT COMUN SUPLIMENTAR 
asupra proiectului de Lege pentru modificarea şi completarea Legii nr.119/1996 cu privire la actele de stare civilă


În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru administraţie publică, amenajarea teritoriului şi echilibru ecologic şi Comisia juridică,de disciplină şi imunităţi au fost sesizate, în vederea dezbaterii în fond, cu proiectul de Lege pentru modificarea şi completarea Legii nr.119/1996 cu privire la actele de stare civilă, trimis cu adresa nr.PL-x 217 din 16 aprilie 2008, înregistrat cu nr.26/2316 din 18.04.2004, şi respectiv cu nr.31/344 din 16.04.2008.


Senatul, în calitate de primă Cameră sesizată, a adoptat  proiectul de Lege în şedinţa din 9 aprilie 2008.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat.


Guvernul, prin punctul de vedere, transmis cu adresa nr.2970 din 8.11.2007, nu susţine adoptarea acestei iniţiative legislative.


Consiliului Legislativ a avizat favorabil proiectul de Lege, cu observaţii şi propuneri, conform avizului nr.1405/15.10.2007.
Iniţiativa legislativă are ca obiect de reglementare modificarea Legii nr.119/1996 privind actele de stare civilă, cu modificările şi completările ulterioare, măsurile propuse fiind de natură să contribuie la descentralizarea activităţii de soluţionare a cererilor privind transcrierea certificatelor de stare civilă procurate din străinătate, precum şi descentralizarea unor activităţi prin transferul unor competenţe ale autorităţilor administraţiei publice centrale la instituţiile cele mai apropiate de comunitate, simplificându-se astfel soluţionarea acestor categorii de cereri.
 Cu prilejul dezbaterilor, membrii celor două Comisii au constatat că iniţiativa legislativă contravine dispoziţiilor Convenţiei de la Viena cu privire la relaţiile consulare, din 1963, la care România a aderat prin Decretul nr.481 din 20 decembrie 1971, publicat în Buletinul Oficial nr.10 din 28/01/1972.  Potrivit art.3 coroborat cu art.1 alin.(1) lit.a) al acestei Convenţii, consulii onorifici, spre deosebire de consulii „de carieră”, nu pot exercita funcţii consulare în materie de stare civilă.

În urma dezbaterilor, membrii celor două Comisii au hotărât, cu majoritate de voturi (5 voturi împotrivă), să propună Plenului Camerei Deputaţilor respingerea proiectului de Lege pentru  modificarea  şi  completarea Legii nr.119/1996 cu  privire la actele de stare civilă, şi au întocmit raportul comun nr.26/2316, respectiv nr.31/344  din 9 septembrie 2008.



În şedinţa din 7 octombrie 2008, în temeiul art. 70 din Regulamentul Camerei Deputaţilor, republicat, Plenul Camerei a hotărât, ca proiectul de Lege şi raportul aferent să fie retrimise Comisiilor sesizate în fond, în vederea elaborării unui raport suplimentar.


Membrii celor două Comisii au reexaminat proiectul de Lege susmenţionat şi documentele care îl însoţesc, în şedinţe separate, în data de 27 ianuarie 2009. 


La lucrările celor două Comisii au participat, în calitate de invitaţi, din partea Ministerului Administraţiei şi Internelor, domnul Radu Stancu – secretar de stat, domnul Ovidiu Simina-consilier şi domnul Daniel Baba- şef serviciu juridic.


Din numărul total de 30 membri ai Comisiei pentru administraţie publică, amenajarea teritoriului şi echilibru ecologic  au participat la dezbateri 22 deputaţi, iar din numărul total de 25 membri ai Comisiei juridice, de disciplină şi imunităţi au participat la dezbateri 18 deputaţi.

În urma dezbaterilor şi a opiniilor exprimate de invitaţi, membrii celor două Comisii au hotărât, în unanimitate, menţinerea raportului iniţial de respingere a proiectului de Lege pentru modificarea şi completarea Legii nr.119/1996. 


În raport cu obiectul şi conţinutul său, proiectul de Lege face parte din categoria legilor organice.

PREŞEDINTE,


      PREŞEDINTE,

       Sulfina BARBU


       Daniel BUDA


SECRETAR,

                 SECRETAR,
        Mihai APOSTOLACHE
                 Gabriel ANDRONACHE
Consilier Sofia CHELARU

Expert Mihaela IVAN-CUCU

